Usaldusväärsuse ja toodete kvaliteedi tagamiseks piiriüleses e-kaubanduses tuleks luua Euroopa usaldusmärgis, leiavad parlamendiliikmed teisipäeval vastu võetud mittesiduvas resolutsioonis. See suurendaks saadikute sõnul tarbijate usaldust ja kaitset  Internetis, ning lubaks Euroopa e-kaubandusel kasvada. Märgis tuleks luua ELi õiguse kontekstis ning komisjoni järelevalve all, ning seda tuleks kasutada koos liikmesriikides juba olemasolevate usaldusmärgistega. Ette tuleks näha ka standardikontroll või jõustamismehhanism.